Vier op plaas deur weerlig doodgeslaan | Maroela Media
Vier plaaswerkers van Upington in die Noord-Kaap is Dinsdag dood en vyf ander beseer toe hulle deur weerlig getref is.
Twee mans en twee vroue is Dinsdag laatmiddag op die Sador-plaas in Louisevale buite dié dorp deur weerlig doodgeslaan.
Volgens kol. Masha Gamieldien, woordvoerder van die polisie, is die betrokke plaaswerkers glo seisoenwerkers wat besig was om druiwe op die plaas te oes toe die weer opgesteek het.
Daar word vermoed dat die groep werkers tussen 16:00 en 18:00 deur die weerlig getref is. Die vier oorledenes is op die toneel dood verklaar waarna die ander vyf na 'n hospitaal op die dorp gehaas is.
Volgens Gamieldien sal die name van die oorledenes later vandag bekend gemaak word sodra die betrokke families in kennis gestel is.
Noord-Kaap Upington weerlig
Tragies ! Mag God almal vertroos wat die gebeure moes aanskou en die naasbestaandes ???
Polisie ondersoek? Vermoed hulle rassisme
Wonder vir wie hulle sal aankla en om watter rede?
Die familie van die oorledenes kan n regspan kry wat kan probeer om nalatigheid aan die boer of wie ookal toesig gehou het, se kant te bewys. Die boer moes die werk afgelas het toe die weer begin opsteek het. Onthou die werkers werk op instruksie van die boer en as hy nie vir hulle se om op te hou werk nie, beteken dit dat hulle moet aanhou werk.
Jerry, baie moeilik om te bepaal. n Enkele drywende los wolk kan n lading van selfs meer as 20 km. veroorsaak .